rejauldu/bengali-wikipedia huggingface dataset:
শ্রীলা মজুমদার (১৯৫৯-২৭ জানুয়ারি ২০২৪) ছিলেন একজন ভারতীয় বাঙালি চলচ্চিত্র অভিনেত্রী। ১৯৭৯ সালে মৃণাল সেনের পরশুরাম ছবির মাধ্যমে অভিনয় জগতে পা রাখেন। তিনি শ্যাম বেনেগল ও প্রকাশ ঝার মতো  চলচ্চিত্র নির্মাতাদের সাথে একাধিক চলচ্চিত্রে কাজ করেছেন। ২০০৩ সালে তিনি চোখের বালি চলচ্চিত্রে ঐশ্বরিয়া রাইয়ের জন্য তার হয়ে বাংলায় কণ্ঠ দিয়েছিলেন।   প্রাথমিক জীবন  ১৯৫৯ সালে শ্রীলা রামচন্দ্র মজুমদার এবং নানী মজুমদারের ঘরে জন্মগ্রহণ করেন। তিনি কলকাতা বিশ্ববিদ্যালয়ের অধিভুক্ত বঙ্গবাসী কলেজ থেকে স্নাতক ডিগ্রি লাভ করেন। ১৯৭৯ সালে, তিনি মৃণাল সেন পরিচালিত পরশুরাম চলচ্চিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। তিনি বলিউড তারকা শাবানা আজমি, নাসিরুদ্দিন শাহ্, স্মিতা পাতিলসহ একাধিক স্বনামধন্য অভিনয়শিল্পীর সাথে অভিনয় করেছেন।   মৃত্যু  শ্রীলা মজুমদার ৩ বছর ধরে ক্যান্সারে আক্রান্ত হয়ে ২০২৪ সালের ২৭ জানুয়ারি মৃত্যুবরণ করেন।   চলচ্চিত্র  বছরচলচ্চিত্রচরিত্রপরিচালকটীকা১৯৭৯পরশুরামআল্লাদিমৃণাল সেনঅভিষিক্ত চলচ্চিত্রএক দিন প্রতিদিনমিনু১৯৮০আকালের সন্ধানেদুর্গা১৯৮২খারিজশ্রীলাচোখযদুনাথের বিধবা স্ত্রী উৎপলেন্দু চক্রবর্তীআরোহনশ্যাম বেনেগল১৯৮৩মান্দিফুলমণিনাগমতিগৌতম চট্টোপাধ্যায়১৯৮৪খন্ডরগৌরী১৯৮৫দামুলসঞ্জীবন রামের স্ত্রীপ্রকাশ ঝাহিন্দি চলচ্চিত্র ১৯৮৬চপারনবেন্দু চ্যাটার্জিএক পালকল্পনা লাজমিহিন্দি, অসমীয়া চলচ্চিত্র ১৯৮৮ইটওয়াজ্যোতির্ময় রায়আক্রান্তবিনোদ কুমার১৯৮৯ছন্দনীড়উৎপলেন্দু চক্রবর্তী১৯৯০মন ময়ূরীবীরেশ চ্যাটার্জি১৯৯১নীলিমায় নীলএক পশলা বৃষ্টিনীতীশ রায়১৯৯৪প্রসবপৃথাউৎপলেন্দু চক্রবর্তীফিরিয়ে দাওচিরঞ্জিত১৯৯৬পূজাময়নাসুভাষ সেন১৯৯৮আসল নকলবাবলু সমাদ্দার২০০১প্রতিবাদহরনাথ চক্রবর্তী২০০৮রাঙ্গামাটিকনোজ দাস২০০৯বেলা শেষেকল্যাণীসোমনাথ সেন২০১১অভিসন্ধিতরুণ চট্টোপাধ্যায়২০১৩তিন অধ্যায়অনুশ্রীসোমনাথ সেনটার্গেট কলকাতাকার্তিক সিং২০১৫আমার পৃথিবীপার্থ সারথি জোয়ার্দার২০১৭বারান্দারেশমি মিত্র২০১৮চিরদিনের এক অন্য প্রেমের গল্প রঞ্জন চৌধুরী২০১৯শঙ্কর মুদিশঙ্কর মুদির পত্নী অনিকেত চট্টোপাধ্যায়সূর্য পৃথিবীর চারদিকে ঘোরে অরিজিৎ বিশ্বাস২০২০পার্সেলইন্দ্রাশিস আচার্যপাড়সুভাষের ভগ্নিপতিরাজ ব্যানার্জি২০২১আমার চ্যালেঞ্জনেহাল দত্তশ্লীলতাহানির পরেমন্দিরারেশমি মিত্র২০২২ঝরা পালককুসুমকুমারী দাশসায়ন্তন মুখোপাধ্যায়২০২৩পালানশ্রীলাকৌশিক গঙ্গোপাধ্যায়   তথ্যসূত্র    বহিঃসংযোগ      বিষয়শ্রেণী:২০২৪-এ মৃত্যু বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতে ক্যান্সারে মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
জন ল্যাথাম (জুন ২৭, ১৭৪০ - ফেব্রুয়ারি ৪, ১৮৩৭) একজন ইংরেজ চিকিৎসক, প্রকৃতিবিদ ও লেখক। ১৭৪০ সালে দক্ষিণ-পূর্ব লন্ডনের এলথ্যামে জন্মগ্রহণ করেন। সেখানকার শল্যচিকিৎসক জন ল্যাথামের (মৃত্যু, ১৭৮৮) জ্যেষ্ঠ পুত্র ছিলেন তিনি।Morgan George Watkins, "Latham, John (1740-1837)", Dictionary of National Biography, 1885-1900, Volume 32 তার মাতা ছিলেন ইয়র্কশায়ারের মেয়ে।Neville Wood, The Naturalist: illustrative of the animal, vegetable, and mineral kingdoms, Volumes 4-5, Publisher R. Groombridge, 1839. (page 26)   সংক্ষিপ্ত জীবনী   ল্যাথামকে বলা হয় অস্ট্রেলিয়ান পক্ষীবিজ্ঞানের জনক। অষ্টাদশ শতকের শেষ দুই দশকে অস্ট্রেলিয়া থেকে যে সমস্ত পাখির নমুনা ইংল্যান্ডে এসে পৌঁছেছিল, ল্যাথাম প্রায় সবগুলো বিশ্লেষণ করে দেখেন এবং তাদের অনেকগুলোর নামকরণ করেন। এমু, হলদেঝুঁটি কাকাতুয়া, লায়ারবার্ড, যুথ বাবুই, নীলটুনি, অস্ট্রেলিয়ার ছাতারে , হায়াসিন্থ ম্যাকাও ইত্যাদি বহু পাখির নামকরণ তারই অবদান। কেন্টের ডাটফোর্ডে তিনি চিকিৎসক হিসেবে কর্মজীবন শুরু করেন। সেখানে তিনি প্রথমবারের মত ডার্টফোর্ড ফুটকি শনাক্ত করেন। ১৭৯৬ সালে তিনি অবসর গ্রহণ করেন ও হ্যাম্পশায়ারে স্থায়ী হন। তার প্রধান সৃষ্টিকর্মের অন্যতম হচ্ছে A General Synopsis of Birds (১৭৮১–১৮০১) এবং General History of Birds (১৮২১–১৮২৮)।  পক্ষীবিদ্যা বিষয়ে ল্যাথামের প্রথম সৃষ্টি A General Synopsis of Birds-তে মোট ১০৬টি চিত্রের সন্নিবেশ ঘটিয়েছিলেন তিনি। সবগুলো চিত্রই ছিল তার আঁকা। বিভিন্ন সংগ্রহ ও জাদুঘর থেকে তিনি যে সমস্ত নতুন প্রজাতি শনাক্ত করেছিলেন, প্রায় তার সবগুলোই তিনি এ গ্রন্থে বর্ণনা করেন। জর্জ-লুই ল্যক্লের, কোঁত দ্য বুফোঁর মত তিনিও প্রজাতিসমূহের নামের উপর বেশি জোর দেন নি। পরবর্তীতে ল্যাথাম উপলব্ধি করেন যে শুধুমাত্র লিনিয়াসের দ্বিপদ নামকরণ পদ্ধতির ব্যবহার প্রজাতি তাকে নতুন বৈজ্ঞানিক নামকরণের সম্মান এনে দেবে। সেকারণে ১৭৯০ সালে তিনি Index Ornithologicus প্রকাশ করেন এবং তার পূর্বে বর্ণিত প্রজাতিসমূহের সঠিক বৈজ্ঞানিক নাম গ্রন্থটিতে উল্লেখ করেন। দুর্ভাগ্যবশত তার আগেই ইয়োহান ফ্রিডরিশ মালিন লিনিয়াসের Systema Naturæর নিজস্ব সংস্করণ রচনা করেন এবং সেখানে ল্যাথাম বর্ণিত প্রজাতিসমূহের নামকরণ করে ফেলেন। সেজন্য সেসব প্রজাতির বৈজ্ঞানিক নামের ক্ষেত্রে মালিন প্রদত্ত নামগুলোই বেশি প্রাধান্য পায়।   তথ্যসূত্র    গ্রন্থপঞ্জি   John Latham, Index Ornithologicus, Sive Systema Ornithologiae: Complectens Avium Divisionem In Classes, Ordines, Genera, Species, Ipsarumque Varietates: Adjectis Synonymis, Locis, Dexdriptionibus, &c, Volume 2, Publisher Leigh Et Sotheby, 1790. (At Google books)  John Latham, A general history of birds, Volume 1, Publisher Jacob and Johnson, for the author, 1821. (At Google books)   বহিঃসংযোগ   View works by John Latham online at the Biodiversity Heritage Library.  বিষয়শ্রেণী:১৭৪০-এ জন্ম বিষয়শ্রেণী:১৮৩৭-এ মৃত্যু বিষয়শ্রেণী:ব্রিটিশ পক্ষিবিজ্ঞানী বিষয়শ্রেণী:বৈজ্ঞানিক অঙ্কনশিল্পী বিষয়শ্রেণী:ব্রিটিশ অঙ্কনশিল্পী বিষয়শ্রেণী:লন্ডনের লেলিন সোসাইটির সদস্য বিষয়শ্রেণী:রয়েল সুইডিশ অ্যাকাডেমি অফ সায়েন্সেসের সদস্য বিষয়শ্রেণী:টেক্সানো কর্তৃপক্ষ বিষয়শ্রেণী:ডাটফোর্টের মানুষ বিষয়শ্রেণী:ব্রিটিশ পাখি শিল্পী বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:ইংরেজ পক্ষিবিজ্ঞানী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:ইংরেজ প্রকৃতিবিদ
right|240px|thumb|রেলপথটির মানচিত্র 280px|thumb|২০০৮ সালে ছিংহাই-তিব্বত রেলপথের উপরে চলমান একটি রেলগাড়ি thumb|280px|বেইজিং ও লাসাকে সেবাদানকারী Z21/Z22 রেলগাড়ি লাইন  ছিংহাই-তিব্বত রেলপথ ( ছিংৎসাং থিয়েলু) গণচীনের একটি উচ্চ রেলপথ যা উত্তর-পশ্চিমের ছিংহাই প্রদেশের রাজধানী শিনিং শহরকে দক্ষিণ-পশ্চিমের তিব্বত স্বায়ত্বশাসিত অঞ্চলের রাজধানী লাসা-র সাথে যুক্ত করেছে। তিব্বতের মালভূমির তাংগুলা গিরিপথ পার হওয়ার সময় এই রেলপথের ট্রেনগুলো সবচেয়ে উঁচু স্থানে পৌছায়, যখন সমুদ্রসমতল থেকে এর উচ্চতা হয় ৫,০৭২ মিটার বা ১৬,৮০০ ফুট, যা বিশ্বের কোনও রেলপথের সর্বোচ্চ বিন্দু। ৫০৬৮ মিটার উচ্চতায় অবস্থিত তাংগুলা রেলস্টেশন বিশ্বের উচ্চতম রেলস্টেশন। রেলপথটিতে ৬৭৫টি সেতু আছে, যাদের মোট দৈর্ঘ্য । ১ জুলাই, ২০০৬ এ রেলপথটির উদ্বোধন করা হয়। এর মাধ্যমে তিব্বতের সাথে চীনের জাতীয় রাজধানী বেইজিংয়ের সাথে সরাসরি রেল যোগাযোগ স্থাপিত হয়। বেইজিং ছাড়াও ছেংতু, ছুংছিং, কুয়াংচৌ, শিনিং এবং লানচৌ নগরী থেকে যাত্রীবাহী রেলগাড়ি এই রেলপথে চলাচল করে এবং ব্যস্ততম মৌসুমে ৮০০ থেকে ১০০০ জন যাত্রী পরিবহন করে।  তথ্যসূত্র  বিষয়শ্রেণী:চীনের রেলপথ বিষয়শ্রেণী:পার্বত্য রেল পরিবহন বিষয়শ্রেণী:২০০৬-এ চীনে প্রতিষ্ঠিত
টিমোথি টিম থমাস ব্রেসনান (; জন্ম: ২৮ ফেব্রুয়ারি, ১৯৮৫) পশ্চিম ইয়র্কশায়ারের পন্টেফ্রাক্ট এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ব্রেসনান ফাস্ট-মিডিয়াম বোলিং করেন। পাশাপাশি ব্যাটিংয়েও তিনি তার সামর্থ্যতা যথাসাধ্যভাবে প্রদর্শন করে থাকেন। কাউন্টি ক্রিকেটে ইয়র্কশায়ারের পক্ষাবলম্বন করে মাঠেন নামেন। সাধারণতঃ তিনি ডিপ অঞ্চলে ফিল্ডিং করেন। ২০০২ ও ২০০৩ সালে এনবিসি ডেনিস কম্পটন পুরস্কার লাভ করেন।   প্রারম্ভিক জীবন  রে এবং জুলি দম্পতির সন্তান হিসেবে ব্রেসনান জন্মগ্রহণ করেন। ক্যাসলফোর্ড হাই স্কুল টেকনোলজি এন্ড স্পোর্টস কলেজে পড়াশোনা শেষে পন্টেফ্রাক্টের নিউ কলেজে অধ্যয়ন করেন। টাউনভিল ক্রিকেট ক্লাবের জুনিয়র ক্রিকেটের মাধ্যমে তার খেলোয়াড়ী জীবনের সূত্রপাত ঘটে। এ ক্লাবেই তার বাবা, ভাতৃদ্বয় - নিক এবং রিচি ক্রিকেট খেলেছিলেন। তারপর তিনি ক্যাসলফোর্ড ক্রিকেট ক্লাবে স্থানান্তরিত হন ও ইয়র্কশায়ারে স্থায়ীভাবে নিজেকে প্রতিষ্ঠা করেন। তিনি লিডস ইউনাইটেড ফুটবল ক্লাবের একনিষ্ঠ সমর্থক।   খেলোয়াড়ী জীবন   জুন, ২০০৬ সালে তিনি ইংল্যান্ডের একদিনের আন্তর্জাতিক দলে খেলার জন্য আমন্ত্রিত হন ও আয়ারল্যান্ড এবং শ্রীলঙ্কা সফরে যান। ১৫ জুন, ২০০৬ তারিখে  রোজ বোলে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে অভিষেক ঘটে তার। খেলায় তিনি ৬* রানে অপরাজিত ছিলেন ও ২ ওভারে ২০ রান দেন। দুইদিন পর লর্ডসে অনুষ্ঠিত একদিনের আন্তর্জাতিকে একই দলের বিপক্ষে ৯ ওভারে ৪৪ রান দিয়ে ১ উইকেট লাভ করেন। খেলায় তার দল ২০ রানের ব্যবধানে পরাজিত হয়।  এরপর ২৯ এপ্রিল, ২০০৯ তারিখে টেস্ট দলের সদস্যরূপে অন্তর্ভুক্ত করা হয়। ওয়েস্ট ইন্ডিজ দলে বিপক্ষে আঘাতপ্রাপ্ত অ্যান্ড্রু ফ্লিনটফের বিপরীতে তার এ অন্তর্ভুক্তি। এক সপ্তাহ পর লর্ডসে গ্রাহাম অনিয়ন্সের সাথে তারও টেস্ট অভিষেক ঘটে। খেলায় তিনি ৯ রান সংগ্রহ করেছিলেন ও কোন উইকেট লাভ করতে সক্ষমতা দেখাতে পারেননি। দ্বিতীয় খেলায় ব্রেন্ডন ন্যাশকে আউট করার মাধ্যমে তিনি তার প্রথম উইকেট লাভ করেন। পরের বলেই দিনেশ রামদিনকে আউট করেন। খেলায় তিনি তিন উইকেট লাভ করেন। ২০১০-১১ মৌসুমে অনুষ্ঠিত অ্যাশেজ সিরিজে দলের সদস্য হিসেবে মনোনীত হন। এমসিজিতে অনুষ্ঠিত বক্সিং ডে টেস্টে ৬ উইকেট লাভ করেন। তন্মধ্যে শেষ উইকেটটি দখল করে ইংল্যান্ডকে বিজয়ে নিয়ে যান ও ইংল্যান্ড অ্যাশেজ ট্রফি ফিরে পায়। এ সময়ে ইংল্যান্ড একটিমাত্র টেস্টে পরাজিত হয়। ২০০৯ থেকে ২০১২ সালের মধ্যে প্রথম ১৩ টেস্টে জয়ী হয়, ১৪তম টেস্ট ড্র এবং পরেরটি দক্ষিণ আফ্রিকা দলের কাছে ১৯ জুলাই, ২০১২ তারিখে পরাভূত হয়েছিল।   তথ্যসূত্র    আরও দেখুন   স্টুয়ার্ট ব্রড  ইংল্যান্ড ক্রিকেট দল  উইজডেন বর্ষসেরা ক্রিকেটার  ২০১৩-১৪ ইংল্যান্ড ক্রিকেট দলের অস্ট্রেলিয়া সফর   বহিঃসংযোগ        বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:ওয়ারউইকশায়ারের ক্রিকেটার
শিবেন্দ্রমোহন রায় (? - ৯ ডিসেম্বর, ১৯৪৯) ছিলেন ব্রিটিশ আমলের কমিউনিস্ট কর্মী এবং মানবিক অধিকারের আন্দোলনের শহীদ। তিনি পাকিস্তানে জননিরাপত্তা আইনে বন্দি হন। রাজনৈতিক বন্দিদের মর্যাদা এবং সাধারণ বন্দিদের প্রতি মানবিক অধিকারের দাবিতে যে ১৫০ জন অনশনবর্তী রাজনৈতিক কর্মী  ১ ডিসেম্বর ১৯৪৯ থেকে ৫৮ দিন ধর্মঘট চালিয়েছিলেন তিনি তাতে অংশগ্রহণ করেছিলেন। জেল কর্তৃপক্ষের ব্যবস্থাপনার ফলে ঢাকা কেন্দ্রীয় কারাগারের ৬ ডিগ্রির সেলে তার মৃত্যু হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭১৭,   জন্ম শিবেন্দ্রমোহন রায়ের জন্ম কুষ্টিয়া জেলায়। তার পিতার নাম গিরিশচন্দ্র রায়।  তথ্যসূত্র  বিষয়শ্রেণী:১৯৪৯-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:বাংলাদেশী সাম্যবাদী বিষয়শ্রেণী:কুষ্টিয়া জেলার ব্যক্তি বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাংলাদেশী মার্ক্সবাদী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
নজরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  নজরুল ইসলামের পৈতৃক বাড়ি ফরিদপুর জেলার আলফাডাঙ্গা উপজেলার পানাইল গ্রামে। তার বাবার নাম মোহাম্মদ মমিনউদ্দীন এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে, এক ছেলে।   কর্মজীবন  ১৯৭১ সালে পাকিস্তান বিমানবাহিনীতে চাকরি করতেন নজরুল ইসলাম। তখন তিনি কর্মরত ছিলেন পাকিস্তানের (তখন পশ্চিম পাকিস্তান) করাচিতে। জুলাই মাসে তিনি মুক্তিযুদ্ধে যোগ দেন।   মুক্তিযুদ্ধে ভূমিকা  ১৯৭১ সালের জুন মাস পর্যন্ত করাচি থেকেও মুক্তিযুদ্ধে  যোগ দিতে পারেননি নজরুল ইসলাম। জুন মাসের তার বাবা স্ট্রোকে মারা যান। তখন কর্তৃপক্ষ ছুটি দেয়। পরে বাড়িতে এসে ভারতের উদ্দেশ্যে রওনা দেন তিনি। ভারতে যাওয়ার পর কে এম ওবায়দুর রহমানের সঙ্গে দেখা করেন এবং ৮ নম্বর সেক্টরের প্রশাসনিক কাজ করেন তিনি। কিছুদিন পর নতুন সেক্টর কমান্ডার এম এ মঞ্জুর (বীর উত্তম) বিভিন্ন ক্যাম্পে অস্ত্রশস্ত্র ও অন্যান্য রসদ পৌঁছে দেওয়ার দায়িত্ব দেন নজরুল ইসলামকে। সে সময়ে নজরুল ইসলাম সেক্টর হেডকোয়ার্টার বা ব্যারাকপুর ক্যান্টনমেন্ট থেকে বিভিন্ন ক্যাম্পে অস্ত্রশস্ত্র ও রসদ নিয়ে যেতেন। এ কাজ করার সময় বয়রা সাব-সেক্টর কমান্ডার খন্দকার নাজমুল হুদার (বীর বিক্রম) সঙ্গে পরিচয় হয় নজরুল ইসলামের। তার কাছে আমি প্রত্যক্ষ যুদ্ধে অংশ নেওয়ার আগ্রহ প্রকাশ করেন এবঙ সেক্টর কমান্ডারের অনুমতি নিয়ে তার সঙ্গেই সাব-সেক্টরে যোগ দেন। কয়েক দিন পর নাজমুল হুদা একটা ক্যাম্পের দায়িত্ব দেন তাকেঁ এবং এই ক্যাম্পের মাধ্যমে ভারতে প্রশিক্ষিত বৃহত্তর ফরিদপুর ও বরিশাল জেলার মুক্তিযোদ্ধাদের ইনডাকশন করা হয়। দেশের ভেতরে যাওয়ার আগে তারা এই ক্যাম্পে দু-তিন দিন অবস্থান করেন। তারপর ক্যাম্প থেকে অস্ত্রশস্ত্র নিয়ে দেশের ভেতরে যান। তাদের দেখভাল করার দায়িত্ব আমার ওপর ছিল নজরুল ইসলামের উপর। অবশেষে নভেম্বর মাসে তিনি সরাসরি যুদ্ধে অংশ নেন। এ সময় তিনি যশোর জেলার বানগাতি বাজার ও মাগুরা জেলার মহম্মদপুর থানা আক্রমণে সরাসরি অংশ নেন। মুক্তিযোদ্ধাদের এ দলের দলনেতা ছিলেন মাসরুর-উল-হক সিদ্দিকী (বীর উত্তম), যিনি কমল সিদ্দিকী নামে পরিচিত। দেশ স্বাধীন হওয়ার পরও মুক্তিযোদ্ধাদের এ দলটি জানতে পারেন গোপালগঞ্জের ভাটিয়াপাড়া তখনো মুক্ত হয়নি। সেখানে ওয়্যারলেস স্টেশনে ছিল পাকিস্তান সেনাবাহিনীর ক্যাম্প। ১৬ ডিসেম্বর পাকিস্তানিরা আনুষ্ঠানিক আত্মসমর্পণ করার পরও ভাটিয়াপাড়ায় অবস্থানরত পাকিস্তানি সেনা ও তাদের সহযোগী রাজাকাররা আত্মসমর্পণ করেনি। স্থানীয় মুক্তিযোদ্ধারা ক্যাম্প ঘেরাও করে রাখেন। দুই পক্ষে গোলাগুলি চলতে থাকে। মুক্তিযোদ্ধারা প্রচণ্ড চাপ সৃষ্টির পরও তারা আত্মসমর্পণে অস্বীকৃতি জানায়। সাব-সেক্টর কমান্ডার খন্দকার নাজমুল হুদা এ সময় যশোরে ছিলেন। খবর পেয়ে তিনি একদল মুক্তিযোদ্ধাসহ সেখানে রওনা দেন। পথিমধ্যে নজরুল ইসলাম এ দলের সঙ্গে যোদ দেন এবং যৌথ ভাবে ভাটিয়াপাড়ায় গিয়ে আক্রমণ করেন। তুমুল যুদ্ধের পর পাকিস্তানিরা আত্মসমর্পণে রাজি হয়।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ভি. বিক্রমরাজু (জন্ম: ১ জানুয়ারি, ১৯৩৪) প্রথিতযশা ও সাবেক ভারতীয় আন্তর্জাতিক ক্রিকেট আম্পায়ার। ১৯৮৫ থেকে ১৯৮৮ সময়কালে ২টি টেস্ট ও ৫টি একদিনের আন্তর্জাতিক (ওডিআই) পরিচালনা করেছেন তিনি। তন্মধ্যে, টেস্ট ক্রিকেটের ইতিহাসের দ্বিতীয় টাই টেস্টে আম্পায়ার হিসেবে খেলা পরিচালনা করেছিলেন তিনি।   আম্পায়ারিত্বে অংশগ্রহণ  ৩১ ডিসেম্বর, ১৯৮৪ তারিখে কোলকাতার ইডেন গার্ডেনে ভারত-ইংল্যান্ডের মধ্যকার টেস্টের মাধ্যমে অভিষেক পর্ব সম্পন্ন হয় তার। ঐতিহাসিক টাই টেস্ট পরিচালনা করে স্মরণীয় করে রেখেছেন নিজেকে। ১৮-২২ সেপ্টেম্বর, ১৯৮৬ তারিখে মাদ্রাজের এমএ চিদাম্বরম স্টেডিয়ামে ভারত-অস্ট্রেলিয়ার মধ্যকার তিন টেস্ট সিরিজের প্রথম টেস্ট অনুষ্ঠিত হয়েছিল। টেস্ট ক্রিকেটের ইতিহাসের দ্বিতীয় ও অদ্যাবধি সর্বশেষ টাই টেস্টে স্বদেশী দারা দোতিওয়ালাকে সাথে নিয়ে খেলা পরিচালনা করেছিলেন। ১১শ ব্যাটসম্যান মনিন্দর সিংকে এলবিডব্লিউ সিদ্ধান্ত প্রদানের মাধ্যমে অস্ট্রেলীয় অফ স্পিনার গ্রেগ ম্যাথিউসের  স্বার্থক আবেদন প্রদান করে বেশ বিতর্কের কেন্দ্রবিন্দুতে উপনীত হয়েছিলেন। ঐ টেস্টের পর আর ভি. বিক্রমরাজুকে টেস্ট খেলা পরিচালনা করতে দেখা যায়নি। প্রথম টাই টেস্ট ৯-১৪ ডিসেম্বর, ১৯৬০ তারিখে ব্রিসবেন ক্রিকেট গ্রাউন্ডে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত হয়েছিল।  ২২ সেপ্টেম্বর, ২০১৬ তারিখে ভারত-অস্ট্রেলিয়ার মধ্যকার শেষদিনে উপস্থিত ছিলেন সাবেক আম্পায়ারদ্বয় ৩০ বছর আগেকার টেস্টের স্মৃতিচারণে মগ্ন ছিলেন।   তথ্যসূত্র    আরও দেখুন   আম্পায়ার  টাই টেস্ট  মনিন্দর সিং  টেস্ট ক্রিকেট আম্পায়ারদের তালিকা  আম্পায়ার ও রেফারিদের আন্তর্জাতিক তালিকা  একদিনের আন্তর্জাতিক ক্রিকেট আম্পায়ারদের তালিকা   বহিঃসংযোগ       বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেস্ট ক্রিকেট আম্পায়ার বিষয়শ্রেণী:ভারতীয় ওডিআই ক্রিকেট আম্পায়ার
চার্চিল'স সিক্রেট ওয়ার: দ্য ব্রিটিশ এম্পায়ার অ্যান্ড দ্য রাভাগিং অব ইন্ডিয়া ডুরিং ওয়ার্ল্ড ওয়ার ২ হল ভারতে ব্রিটিশ শাসনের সময় সংগঠিত পঞ্চাশের মন্বন্তর সম্পর্কে মধুশ্রী মুখার্জীর দ্বারা লিখিত একটি বই। এটি নিউইয়র্কের ২০১০ খ্রিস্টাব্দের আগস্ট মাসে বেসিক বুকস এবং পরবর্তীতে চেন্নাইয়ের ট্রাঙ্কেবার প্রেস  দ্বারা প্রকাশিত হয়েছিল।;  বইটিতে দুর্ভিক্ষ এবং পরবর্তীকালে ১৯৪৭ খ্রিস্টাব্দে ভারত বিভাজনে প্রধানমন্ত্রী উইনস্টন চার্চিলের ভূমিকা পরীক্ষা করা হয়েছে।  মধুশ্রী মুখার্জী লিখেছেন যে দুর্ভিক্ষের ফলে সরকারী অনুমান অনুসারে ১৫ লাখ মানুষ এবং অধিকাংশের মতে ৩০ লাখ মানুষে মৃত্যু হয়েছিল।  বইটি অন্বেষণ করে যে কীভাবে, যুক্তরাজ্য ছাড়াও, ব্রিটিশ ভারত "সাম্রাজ্যের যুদ্ধে সবচেয়ে বড় অবদানকারী হয়ে ওঠে—£২০০ কোটিরও বেশি মূল্যের পণ্য ও পরিষেবা সরবরাহ করে।"  অভ্যর্থনা ইকোনমিক অ্যান্ড পলিটিক্যাল উইকলিতে, নৃতত্ত্ববিদ ফেলিক্স প্যাডেল লিখেছেন যে বইটি "রাজের প্রকৃত অর্থনীতিকে স্পষ্ট করে: শুধু ভারতীয় কাপড়, ইত্যাদির উৎপাদনকে অবরুদ্ধ করে না, ভারত থেকে প্রধানত ব্রিটিশ নির্মাতাদের জন্য কাঁচা তুলা সরবরাহে হ্রাস ঘটেছিল, বরং শস্যের সরবরাহ যা ব্রিটেনের অর্থনীতির জন্য ভারতীয় কৃষি রপ্তানি গুরুত্বপূর্ণ হয়ে ওঠে।" ইতিহাসবিদ চন্দক সেনগুপ্ত দ্য ইন্ডিপেনডেন্ট-এ লিখেছেন যে মধুশ্রী মুখার্জী "ফরেন্সিক কঠোরতা" দিয়ে দুর্ভিক্ষ নিয়ে গবেষণা করেছিলেন: "তার শান্তভাবে বাক্যবদ্ধ কিন্তু সাম্রাজ্যবাদী বর্বরতার তীক্ষ্ণ বিবরণ গ্রেট ব্রিটেনের অনুরাগীদের লজ্জা দেবে এবং অন্য সবাইকে আতঙ্কিত করবে।" ইতিহাসবিদ জারির মাসানি মধুশ্রী মুখার্জীর বাজে কথাকে খারিজ করেছেন।   টীকা  তথ্যসূত্র  বহিঃসংযোগ পেঙ্গুইন ইন্ডিয়ায় চার্চিল'স সিক্রেট ওয়ার  বিষয়শ্রেণী:২০১০-এর অ-কল্পকাহিনী বই বিষয়শ্রেণী:বেসিক বুকস বই বিষয়শ্রেণী:ব্রিটিশ ভারত সম্পর্কিত বই বিষয়শ্রেণী:সাম্রাজ্যবাদ সম্পর্কিত বই বিষয়শ্রেণী:দ্বিতীয় বিশ্বযুদ্ধে ব্রিটিশ সাম্রাজ্য বিষয়শ্রেণী:দুর্ভিক্ষ সম্পর্কিত ইতিহাসের বই বিষয়শ্রেণী:বেঙ্গল প্রেসিডেন্সি বিষয়শ্রেণী:উইনস্টন চার্চিল
নিমবহেরা () ভারতের রাজস্থান রাজ্যের চিত্তৌরগড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৭ মিটার (১৪৩৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নিমবহেরা শহরের জনসংখ্যা হল ৫৩,৩২৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নিমবহেরা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
মনোহর থানা () ভারতের রাজস্থান রাজ্যের ঝালাওয়ার জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মনোহর থানা শহরের জনসংখ্যা হল ৯২২৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মনোহর থানা এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
শাদিপুর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের শাদিপুরৈ অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে ওরিয়েন্টাল ব্যাংক অব ইন্ডিয়া, কানাড়া ব্যাংক, ব্যাঙ্ক অফ বরোদা, ইন্দাসইণ্ড ব্যাংকের এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন প্যাটেল নগরপশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন কীর্তি নগর-এ যাওয়ার জন্য এর পরবর্তী স্টেশনে গাড়ী বদল করুন।পার্শ্ব প্ল্যাটফর্ম নং- ১, দরজা বাম দিকে খুলবে এল২ সংযোগ নিকটবর্তী বাস স্টপগুলি থেকে দিল্লি পরিবহন নিগমের ৪৭এ, ৪৭এসিএল, ৭৩, ৮৫, ৮৫এক্সট, ১১৪+৯৯০, ১১৪+৯৯০ই, ১৬০, ২০৮, ২১৮, ৩০৮, ৩১৩, ৪০৮, ৪০৮সিএল, ৪০৮এক্সটসিএল, ৪১০, ৪১০সিএল, ৫২১,  ৫২২এ, ৭৫১, ৭৫৩, ৭৭৫এ, ৮০৩, ৮০৩সিএল, ৮০৭এ, ৮১০, ৮৩৮, ৮৪২, ৮৫৭, ৮৭১, ৮৭১এ, ৮৯৪, ৮৯৪সিএল, ৯১০, ৯১০এ, ৯৪০, ৯৪৩, ৯৪৪, ৯৪৪এক্সটএসপিএল, ৯৫৩, ৯৬২, ৯৬২এ, ৯৭০, ৯৭০এ, ৯৭৯বি, ৯৭০সি, ৯৭৫, ৯৮০, ৯৮৫, ৯৯০, ৯৯০এ, ৯৯০সিএল, ৯৯০ইসিএল, ৯৯০এক্সট, ৯৯১, ৯৯৭, নতুন দিল্লি রেলওয়ে স্টেশন গেট ২ - বাহাদুরগড় বাস স্ট্যান্ড বাস পরিষেবা চালু রয়েছে।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন বিষয়শ্রেণী:মধ্য দিল্লি জেলার রেলওয়ে স্টেশন
ক্যাপ্রিনি () বোভিডি পরিবারের ছাগল-জাতীয় (ইংরেজিতে "goat-antelope","caprid" বলা হয়) মাঝারি গড়নের প্রজাতি নিয়ে গঠিত। এ উপপরিবারের প্রাণীদের দেহ দৃঢ়, পা মোটা; উঁচু পাহাড়ে জীবনধারনের জন্য পা অভিযোজিত, পার্বত্য অঞ্চলে তাপমাত্রায় নিজেকে খাপ খাইয়ে নিতে সক্ষম। ছেলে ও মেয়ে উভয়েরই শিং থাকে, তবে চিরুর কেবল ছেলেদের শিং বিদ্যমান। যৌন দ্বিরূপতা লক্ষ্যণীয়, শিঙয়ের আকার-আকৃতি এবং দেহের গঠনও ভিন্ন। ঘ্রাণগ্রন্থি বেশ সুগঠিত।বাংলাদেশ উদ্ভিদ ও প্রাণী জ্ঞানকোষ; বাংলাদেশ এশিয়াটিক সোসাইটি; ঢাকা; জুন, ২০১১; খন্ড ২৭; পৃষ্ঠা-১৭৫।   প্রজাতিসমূহ  পরিবার বোভিডি Bovidae  উপপরিবার ক্যাপ্রিনি Caprinae  Tribe Ovibovinithumb|right|200px|Takin (Budorcas taxicolor)thumb|right|200px|Spanish Ibex (Capra pyrenaica)thumb|right|200px|Bharal (Pseudois nayaur)  গণ Budorcas  Takin, Budorcas taxicolor  গণ Ovibos  Musk ox, Ovibos moschatus  Tribe Caprini  গণ Ammotragus  Barbary sheep, Ammotragus lervia  গণ Arabitragus  Arabian tahr, Arabitragus jayakari  গণ ক্যাপরা Ovis  বুনো ছাগল, Capra aegagrus  গৃহপালিত ছাগল, Capra aegagrus hircus  West Caucasian tur, Capra caucasia  East Caucasian tur, Capra cylindricornis  সাপশিঙি বনছাগল, Markhor, Capra falconeri  Alpine ibex, Capra ibex  Nubian ibex, Capra nubiana  Spanish ibex, Capra pyrenaica  Siberian ibex, Capra sibirica  Walia ibex, Capra walie  গণ Hemitragus  Himalayan tahr, Hemitragus jemlahicus  গণ ওভিস Ovis  Argali, Ovis ammon  গৃহপালিত ভেড়া, Ovis aries  American bighorn sheep, Ovis canadensis  Dall or thinhorn sheep, Ovis dalli  European mouflon, Ovis musimon  Snow sheep, Ovis nivicola  Urial, Ovis orientalis  গণ Nilgiritragus  নীলগিরি বনছাগল, Nilgiritragus hylocrius  Genus Pseudois  Bharal (Himalayan blue sheep), Pseudois nayaur  Dwarf blue sheep, Pseudois schaeferi  Tribe Naemorhedinithumb|right|200px|Grey goral (Nemorhaedus goral)  গণ Capricornis  Japanese serow, Capricornis crispus  বনছাগল, Capricornis sumatraensis  Taiwan serow, Capricornis swinhoei  Chinese serow, Capricornis milneedwardsii  Red serow, Capricornis rubidus  Himalayan serow Capricornis thar  গণ Nemorhaedus  Red goral, Nemorhaedus baileyi  Chinese goral, Nemorhaedus griseus  Grey goral, Nemorhaedus goral  Long-tailed goral, Naemorhedus caudatus  গণ Oreamnos  Mountain goat, Oreamnos americanus  গণ Rupicapra  Pyrenean chamois, Rupicapra pyrenaica  Chamois, Rupicapra rupicapra  ফসিল নিচের বিলুপ্ত গণগুলোকেও ক্যাপ্রিনি উপপরিবারের বলে পরিচিত করানো হয়েছে:tolweb.org   †Benicerus  †Boopsis  †Bootherium  †Capraoryx  †Caprotragoides  †Criotherium  †Damalavus  †Euceratherium  †Gallogoral  †Lyrocerus  †Makapania  †Megalovis  †Mesembriacerus  †Myotragus  †Neotragocerus  †Nesogoral  †Norbertia  †Numidocapra  †Oioceros  †Olonbulukia  †Pachygazella  †Pachytragus  †Palaeoreas  †Palaeoryx  †Paraprotoryx  †Parapseudotragus  †Parurmiatherium  †Praeovibos  †Procamptoceras  †Prosinotragus  †Protoryx  †Pseudotragus  †Samotragus  †Sinocapra  †Sinomegoceros  †Sinopalaeoceros  †Sinotragus  †Sivacapra  †Soergelia  †Sporadotragus  †Symbos  †Tethytragus  †Tossunnoria  †Tsaidamotherium  †Turcocerus  †Urmiatherium   তথ্যসূত্র   বিষয়শ্রেণী:ক্যাপ্রিড বিষয়শ্রেণী:বোভিডি বিষয়শ্রেণী:ছাগল বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
গ্রিক পুরাণে, তার্তারুস ছিল দুইটি ভিন্ন অর্থে ব্যবহৃত হয়েছে।   দেবতা  গ্রিক পুরাণে, তার্তারুস ছিল মৌলিক গ্রিক আদি দেবতাদের একজন। কাওস, গেইয়া ও এরোসের সাথে তার জন্ম হয়। হেসিয়দের লিপি অনুযায়ী তার ঔরসে গেইয়ার গর্ভে তাইফন নামে এক দানবের জন্ম হয়।   স্থান  গ্রিক পুরাণের নরক-প্রদেশের নামও তার্তারুস ছিল, যেখানে পাপাত্মারা পৃথিবীতে তাদের কৃতকর্মের জন্য শাস্তি পেত। এই তার্তারুস ছিল অতি ভয়ানক এক স্থান। জীবিত মানুষেরা এখানে প্রবেশ করতে পারত না। সের্বেরুস নামে ভয়ংকর এক তিন মাথাওয়ালা কুকুর ছিল তার্তারুসের প্রহরী। কোন জীবিত মানুষ যদি এখানে প্রবেশ করার চেষ্টা করত অথবা কোন আত্মা যদি এখান থেকে পালিয়ে আসার চেষ্টা করত তাহলে সের্বেরুস তাকে সঙ্গে সঙ্গে হত্যা করত। তার্তারুসের অর্থাৎ নরকের রাজা ছিল মৃত্যুর দেবতা হেডিস।